4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

บริษัทจะผลิตถุงเท้าตามคำสั่งซื้อของลูกค้า โดยลูกค้าจะเป็นผู้กำหนดรูปแบบ ลักษณะ
ลวดลายต่างๆของถุงเท้า รวมทั้งชนิดและคุณภาพของวัตถุดิบ ถุงเท้าที่ผลิตให้กับลูกค้าภายในประเทศ
ส่วนใหญ่เป็นถุงเท้านักเรียน, ถุงเท้าธุรกิจ และถุงเท้ากีฬา
ภายใต้เครื่องหมายการค้าที่เป็นของลูกค้า หรือลูกค้าเป็นตัวแทนจำหน่ายเช่น คาร์สัน, แพน,
นันยาง, ARROW, S'FARE, JOHN HENRY, GRAND SLAM, GUY LAROCHE, ELLE HOMME
เป็นต้น ส่วนถุงเท้าที่ผลิตให้กับลูกค้าต่างประเทศ จะมีลักษณะเป็น CASUAL SOCK
มีความหลากหลาย ทั้งรูปแบบ ลวดลาย สีสัน เครื่องหมายการค้าที่ผลิตให้กับลูกค้าต่างประเทศ
ได้แก่ CREATION, T.K. MAXX, GUY LAROCHE , PIERRE GARDIN , JACK MONTANA ,
GINO ROSSI , SPALDING, BUFFALO , GUNZE, JORIGU เป็นต้น

ปัจจุบันบริษัทมีสัญญายินยอมให้ใช้เครื่องหมายการค้า 1 ฉบับ สรุปสาระสำคัญ ดังนี้

  ---------------------- ----------------------------------------------------------- --- ------------ ------- ------- ------ -----
  วันที่ในสัญญา              วันที่ 1 มิถุนายน 2544                                                                                    

  คู่สัญญา                  บริษัท ธนูลักษณ์ จำกัด (มหาชน) "ผู้ให้สิทธิ"                                                                    

                         บริษัท บางกอกไนล่อน จำกัด (มหาชน) "ผู้รับสิทธิ"                                                               

                                                                                                                              

  อายุสัญญา                คราวละ 1 ปี จนกว่าจะมีการแก้ไขเป็นอย่างอื่น                                                                  

  สาระสำคัญของสัญญา        "ผู้ให้สิทธิ" ยินยอมให้ "ผู้รับสิทธิ" ใช้เครื่องหมายการค้า "ARROW"                                                  
                         สำหรับสินค้าประเภทถุงเท้าโดยผู้รับสิทธิ                                                                       
                         จะให้ค่าตอบแทนการใช้เครื่องหมายการค้าในอัตราร้อยละ 5.16 จากราคา                                             
                         EX-FACTORY PRICE                                                                                    
                         และจะจัดจำหน่ายผลิตภัณฑ์เครื่องหมายการค้าตามสัญญานี้ภายในประเทศเท่านั้น                                           

                                                                                                                              
  ---------------------- ----------------------------------------------------------- --- ------------ ------- ------- ------ -----

(2) การตลาดและภาวะการแข่งขัน

(ก) การทำตลาดของผลิตภัณฑ์

- กลยุทธ์ในการแข่งขัน

บริษัทปรับปรุงและพัฒนาระบบการผลิตให้ได้มาตรฐานสากล มุ่งผลิตสินค้าที่มีเทคนิคดีไซน์คุณภาพดี
มีนโยบายที่จะพัฒนาตลาดในเชิงรุก แสวงหาตลาดใหม่ และรักษาตลาดเดิม
ในช่วงที่ภาวะเศรษฐกิจตกต่ำ อุปสงค์ลดลง การแข่งขันทวีความรุนแรงขึ้น
สินค้าราคาถูกจะมีความได้เปรียบในการแข่งขัน ด้วยคุณภาพและประสบการณ์การผลิตที่ยาวนานกว่า
30 ปี สร้างความเชื่อมั่นให้แก่ลูกค้า กอปรกับความสัมพันธ์อันดีระหว่างบริษัทและคู่ค้า
ทำให้บริษัทสามารถแข่งขันได้ทั้งตลาดในประเทศและต่างประเทศ

- กลุ่มลูกค้าเป้าหมาย

ลักษณะของลูกค้าและความสัมพันธ์

กลุ่มลูกค้าของบริษัทจะแบ่งเป็น 2 กลุ่ม

1)  ลูกค้าในประเทศ

กลุ่มลูกค้าเป้าหมายในประเทศ จะมีลักษณะเป็น ตัวแทน, เอเย่นต์
หรือผู้ค้าส่งที่จำหน่ายถุงเท้านักเรียน ถุงเท้าธุรกิจ หรือถุงเท้ากีฬา
ลูกค้าส่วนใหญ่ของบริษัทเป็นบริษัทในเครือ และบางรายเป็นผู้ถือหุ้นของบริษัท สำหรับลูกค้ารายใหญ่
ซึ่งมียอดสั่งซื้อร้อยละ 39 ของรายได้รวม เป็นเอเย่นต์จำหน่ายถุงเท้าที่มีชื่อเสียง
ติดต่อค้าขายกันมานานกว่า 30 ปี

2)  ลูกค้าต่างประเทศ

กลุ่มลูกค้าเป้าหมายมีลักษณะเป็นตัวแทน, เอเย่นต์ หรือเทรดเดอร์ ส่วนใหญ่จำหน่ายถุงเท้าแฟนซี
หรือ CASUAL SOCK ลูกค้ารายใหญ่ในปัจจุบัน
เป็นเอเย่นต์ที่จำหน่ายถุงเท้าในระดับแนวหน้าของประเทศญี่ปุ่น ในปี 2553 มียอดสั่งซื้อร้อยละ 12
ของรายได้รวม ติดต่อค้าขายกันมากกว่า 10 ปี

- การจำหน่ายและช่องทางการจำหน่าย

บริษัทจะผลิตสินค้าตามคำสั่งของลูกค้าเป็นหลัก โดยลูกค้าของบริษัทซึ่งเป็นตัวแทน หรือเอเย่นต์
จะนำสินค้าไปจำหน่ายต่อแก่พ่อค้าปลีกหรือผู้บริโภคอีกต่อหนึ่ง สำหรับช่องทางการจำหน่ายนั้น
บริษัทจะติดต่อกับลูกค้าโดยตรง แต่ลูกค้าต่างประเทศบางรายต้องติดต่อผ่านนายหน้า
ปัจจุบันบริษัทมียอดจำหน่ายในประเทศร้อยละ 61 และส่งออกร้อยละ 39 ของยอดขายรวม
ประเทศที่ส่งออกได้แก่ ประเทศญี่ปุ่น, สิงคโปร์, อิสราเอล , ฮังการี, แคนาดา, เอสโทเนีย,
อังกฤษ, โปแลนด์ ,อินโดนีเซีย ,ไต้หวัน , อิตาลี ,อาฟริกา , ออสเตรเลีย เป็นต้น

(ข).ภาวะการแข่งขัน

สภาพการแข่งขันภายในอุตสาหกรรม

การผลิตถุงเท้าเป็นอุตสาหกรรมสิ่งทอขั้นปลาย ใช้เงินทุนน้อย เทคโนโลยีขั้นกลาง
แต่พึ่งพาแรงงานคนมาก มีขนาดเล็กเมื่อเทียบกับอุตสาหกรรมสิ่งทออื่นๆ ด้วยเหตุนี้
ทำให้มีผู้ผลิตรายย่อยๆ จำนวนมาก ความต้องการใช้ถุงเท้าภายในประเทศ
เกิดจากวัฒนธรรมหรือระเบียบสังคม ทำให้กลุ่มผู้ใช้อยู่ในวงจำกัด
ถุงเท้าที่อยู่ในความต้องการของตลาดในประเทศ ได้แก่ ถุงเท้านักเรียน ถุงเท้าธุรกิจ
และถุงเท้ากีฬา ผู้ผลิตรายย่อยสามารถผลิตถุงเท้าเหล่านี้ได้ เพราะขั้นตอนการผลิตไม่ยุ่งยากซับซ้อน
และใช้วัตถุดิบภายในประเทศ ในช่วงที่ภาวะเศรษฐกิจตกต่ำถุงเท้าราคาถูก
จากผู้ผลิตรายย่อยได้รับความนิยมสูง และยังมีการนำเข้ามาจากประเทศจีน
ตั้งแต่เปิดเสรีการค้าสิ่งทอ ทำให้การแข่งขันราคาเป็นไปอย่างรุนแรง

ผู้ผลิตถุงเท้ารายใหญ่ในประเทศมีประมาณ 10 ราย
จะเน้นการส่งออกมากกว่าขายภายในประเทศเนื่องจากตลาดต่างประเทศ เป็นตลาดขนาดใหญ่
มีอุปสงค์สูง สามารถรองรับสินค้าได้อีกมากและหลากหลาย
สภาพการแข่งขันในตลาดระดับกลางและระดับบน นอกจากผู้ผลิตภายในประเทศแข่งขันกันเองแล้ว
ยังต้องแข่งขันกับผู้ผลิตจากประเทศคู่แข่ง อันได้แก่ ประเทศจีน, เวียดนาม, อินโดนีเซีย
,บังคลาเทศ, เกาหลีใต้และตุรกี ซึ่งมีความได้เปรียบในด้านต่างๆ เช่น
เวียดนามมีค่าจ้างแรงงานต่ำกว่าไทยประมาณ 50% อินโดนีเซียต่ำกว่า 20% และบังคลาเทศ
ต่ำกว่า 60% เป็นต้น นอกจากนี้ หลายประเทศมีวัตถุดิบ ทั้ง ฝ้าย ไหม ขนสัตว์
ในขณะที่ผู้ผลิตภายในประเทศ ต้องนำเข้าวัตถุดิบ และประสบกับปัญหาค่าจ้างแรงงานที่สูง
ต้นทุนการผลิตของผู้ผลิตในประเทศ จึงสูงกว่าคู่แข่งมาก ทำให้คำสั่งซื้อที่ไทยได้รับ
เป็นคำสั่งซื้อที่เหลือจากที่อื่นมาแล้ว แต่ราคาไม่สูง
เพราะลูกค้าใช้ราคาจากประเทศคู่แข่งมาเป็นมาตรฐานในการต่อรอง

กระแสนิยมการลงทุนในจีนเริ่มลดลง เนื่องมาจากทางการจีน ได้ออกกฎหมายแรงงานฉบับใหม่
ทำให้ผู้ประกอบการจีนต้องเพิ่มสวัสดิการ และค่าแรง ส่งผลให้ต้นทุนการผลิตของจีนสูงขึ้น
อีกทั้งยังได้เลิกอุดหนุนการส่งออก ทำให้ผู้ประกอบการจีนหันมาผลิตเพื่อจำหน่ายในประเทศมากขึ้น
รวมถึงผู้ส่งออกจีนมีปัญหาการส่งมอบสินค้าไม่ตรงเวลา ผู้ลงทุนจึงหันไปหาแหล่งผลิตใหม่ควบคู่กัน
โดยเฉพาะประเทศเวียดนาม อินเดีย และบังคลาเทศซึ่งได้รับความสนใจจากผู้ลงทุนมากขึ้นเรื่อย ๆ
ด้วยภาพลักษณ์ของเวียดนามเหนือกว่าจีนหลายด้าน ทั้งค่าจ้างแรงงานที่ถูกกว่า
ความมีเสถียรภาพทางการเมืองและสังคม แต่มีจุดด้อยในเรื่องโครงสร้างพื้นฐาน
ซึ่งได้รับการช่วยเหลือในการพัฒนาจากต่างประเทศอย่างต่อเนื่องและเป็นรูปธรรม
และนักลงทุนจากจีนได้ลงทุนในอุตสาหกรรมปั่นด้ายในเวียดนามมากขึ้น ยิ่งเสริมให้
เวียดนามเป็นคู่แข่งที่แข็งแกร่งอีกรายหนึ่ง

ในปีที่ผ่านมา สิ่งทอไทยประสบกับปัญหา เส้นด้ายที่ทำจากฝ้ายราคาสูง เนื่องจาก ภัยธรรมชาติ
ทำให้พื้นที่เพาะปลูกและผลผลิตฝ้ายในประเทศผู้ผลิตลดลง ได้แก่ สหรัฐอเมริกา ปากีสถาน อาฟริกา
อิหร่าน และประเทศอินเดียถูกจำกัดการส่งออกฝ้ายจากปัญหาภายในประเทศ
อีกทั้งประเทศจีนซึ่งเป็นผู้ผลิตฝ้ายรายใหญ่ก็ลดการส่งออกเส้นด้ายลง ประกอบกับโรงงานปั่นด้ายเอง
ไม่ได้สต็อคฝ้ายไว้เป็นจำนวนมากนัก ดังนั้นเมื่อสต็อคหมดลง และราคาฝ้ายในตลาดโลกถีบตัวสูงขึ้น
จึงส่งผลให้การเปิดราคาเส้นด้ายและการขายทำได้ลำบาก โรงปั่นด้ายจึงเปิดราคาขายเป็นช่วงสั้น
ๆ ปรับขึ้นราคาถี่ขึ้น จนผู้ผลิตปลายน้ำ มีปัญหาในการรับคำสั่งซื้อจากลูกค้าอย่างมาก
เพราะต้องเปิดราคาขายล่วงหน้า และยืนราคาประมาณ 90 วัน
ในระหว่างนั้นราคาเส้นด้ายปรับขึ้นไปแล้ว ผู้ผลิตจึงจำเป็นต้องปรับราคาสินค้า ตามราคาเส้นด้าย
แม้แต่สินค้าเดิมที่เคยมีคำสั่งซื้อมาต่อเนื่องต้องปรับราคาใหม่ ทำให้ลูกค้าปรับตัวไม่ทัน
จึงลดปริมาณการสั่งซื้อลง เป็นจำนวนมาก

ผู้ผลิตทั้งในประเทศและต่างประเทศ แข่งขันกันทั้งด้านคุณภาพและราคา ในปี 2553 นี้
ประเทศไทยส่งสินค้าประเภทถุงเท้าและถุงน่อง ประมาณ 51.0 ล้าน ดอลลาร์สหรัฐ
ลดลงจากปีก่อน 10.6 ล้าน ดอลลาร์สหรัฐ อัตราการขยายตัวลดลง ร้อยละ 17.2

- จำนวนคู่แข่งโดยประมาณและขนาดของบริษัทเมื่อเทียบกับคู่แข่ง

ผู้ผลิตถุงเท้าภายในประเทศในตลาดระดับบนมีจำนวน 10 กว่าราย
ซึ่งมีขนาดใกล้เคียงกันสำหรับคู่แข่งต่างประเทศไม่สามารถระบุขนาด และจำนวนได้
อยู่ในกลุ่มประเทศที่กล่าวไว้ในหัวข้อสภาพการแข่งขันภายในอุตสาหกรรม

- สถานภาพและศักยภาพในการแข่งขันของบริษัท

บริษัทเป็นผู้ผลิตถุงเท้ามานานกว่า 30 ปี ได้รับความเชื่อถือและความไว้วางใจจากลูกค้า
ทั้งในประเทศและต่างประเทศ เพราะเอกลักษณ์ที่โดดเด่น คือ คุณภาพดี
บริษัทจะให้ความสำคัญกับการคัดสรรวัตถุดิบเป็นอย่างมาก โดยเน้นที่คุณภาพมากกว่าราคา
ทำให้ต้นทุนการผลิตของบริษัทค่อนข้างสูง เมื่อเทียบกับคู่แข่ง บริษัทผลิตถุงเท้าที่ขายในประเทศ
และต่างประเทศควบคู่กัน ในสัดส่วนที่ใกล้เคียงกัน
โดยสามารถครอบครองส่วนแบ่งตลาดในประเทศได้มากกว่าผู้ผลิตในระดับเดียวกัน
สำหรับตลาดต่างประเทศส่วนใหญ่ผลิตส่งไปประเทศญี่ปุ่น เนื่องจากเป็นลูกค้าเก่าแก่
ติดต่อซื้อขายกันมานาน ลักษณะของถุงเท้าที่ผลิต มีความยุ่งยาก ใช้วัตถุดิบหลายชนิด หลากสี
มีลวดลายหรือปักไหม การบรรจุหีบห่อเน้นความละเอียดและสวยงาม
มีการเปลี่ยนแปลงรูปแบบสูงตามแฟชั่นและฤดูกาล แต่ระยะเวลาในการผลิตสั้น
ซึ่งบริษัทพยายามพัฒนาปรับปรุงระบบการผลิตเพื่อตอบสนองความต้องการของลูกค้าให้ได้ทุกรูปแบบ
การแข่งขันกับคู่แข่งในประเทศจีน และเวียดนาม เป็นไปอย่างยากลำบาก ด้วยต้นทุนการผลิตที่สูงขึ้น
และความผันผวนของอัตราแลกเปลี่ยนเงินตรา ราคาส่งออกของบริษัทจึงสูงกว่าคู่แข่ง
แต่ในด้านคุณภาพเป็นเอกลักษณ์เด่นที่บริษัทได้รับการยอมรับจากลูกค้ามานาน ดังนั้น
บริษัทจึงพยายามรักษา และพัฒนาคุณภาพของผลิตภัณฑ์อย่างต่อเนื่องควบคู่กับการสรรหามาตรการต่าง
ๆ มาปรับปรุงลดต้นทุนการผลิต เพื่อให้สามารถตอบรับราคาของลูกค้าได้มากขึ้น

- แนวโน้มภาวะอุตสาหกรรม และการแข่งขันในอนาคต

แนวโน้มของอุตสาหกรรมสิ่งทอไทย อาจประสบกับปัญหาจากปัจจัยหลายประการ
โดยเฉพาะการแข่งขันที่ทวีความรุนแรงมากขึ้น จากประเทศคู่แข่งที่มีต้นทุนต่ำกว่า คือ จีน
อินโดนีเซีย บังคลาเทศ และ เวียดนาม และปัญหาราคาน้ำมัน ราคาวัตถุดิบ ที่ปรับตัวสูงขึ้นต่อเนื่อง
การขาดแคลนแรงงานในอุตสาหกรรม นอกจากนี้ ยังได้รับผลกระทบจาก วิกฤตเศรษฐกิจโลก
ที่ทำให้การส่งออก ชะลอตัวลง ส่งผลถึงภาวะเศรษฐกิจภายในประเทศ
เนื่องจากผู้ประกอบการในประเทศ พึ่งพิงการส่งออก มากกว่าการจำหน่ายในประเทศ
เมื่อการส่งออกน้อยลง ทำให้การจ้างแรงงานลดลงด้วย เกิดการว่างงาน กำลังซื้อของผู้บริโภคน้อย
การจับจ่ายใช้สอยเป็นไปอย่างประหยัด อีกทั้ง ต้องผจญกับ ความไม่มี เสถียรภาพทางการเมือง

ในปี 2554
คาดว่าจะได้รับอานิสงค์จากการที่ญี่ปุ่นประกาศจะลดสัดส่วนการนำเข้าเครื่องนุ่งห่มจากจีนลง 50%
และปัญหาการขาดแคลนแรงงานของจีนเอง ทำให้จีนต้องลดการผลิตเครื่องนุ่งห่ม
ซึ่งจะมีผลให้คำสั่งซื้อส่วนหนึ่งไหลเข้ามาในประเทศไทย
เป็นโอกาสของผู้ผลิตในไทยที่จะมีคำสั่งซื้อมากขึ้น

ด้านต้นทุนการผลิต เส้นด้ายที่ทำจากฝ้ายราคาสูงขึ้นต่อเนื่อง ทำให้มีการใช้ใยสังเคราะห์มากขึ้น
เส้นใยสังเคราะห์จึงมีราคาสูงขึ้นด้วย นอกจากนี้ ปัญหาการขาดแคลนแรงงาน
และค่าจ้างแรงงานที่ปรับขึ้นทุกปี ส่งผลต่ออุตสาหกรรมสิ่งทอมาก
เพราะต้องใช้แรงงานคนทุกขั้นตอนการผลิต อีกทั้งการแข็งค่าของเงินบาท
ทำให้ราคาสินค้าสูงกว่าประเทศคู่แข่ง แม้จะมีคำสั่งซื้อเข้ามามาก อาจติดปัญหาเรื่องราคา
เป็นอุปสรรคในการขยายตลาดในปีหน้า

3)  การจัดหาผลิตภัณฑ์ หรือบริการ

1)  การผลิต

บริษัทมีโรงงาน 1 โรง ตั้งอยู่ที่เลขที่ 113 ซอยลาดปลาเค้า 71 ถนนรามอินทรา
แขวงอนุสาวรีย์เขตบางเขน กรุงเทพฯ มีกำลังการผลิตรวม 1,020,000 โหล ต่อปี

นโยบายการผลิตที่สำคัญคือการรับคำสั่งซื้อจากลูกค้าให้มากที่สุดเท่าที่กำลังการผลิตจะรับได้เครื่องจักร

ทุกตัวต้องทำงาน และนโยบายคุณภาพซึ่งประกาศไว้ในคู่มือคุณภาพ คือ
บริษัทจะผลิตถุงเท้าที่สามารถสร้างความพึงพอใจให้แก่ลูกค้า ตามวัตถุประสงค์หลักดังนี้

1.  เลือกใช้แต่วัตถุดิบ และวัสดุอุปกรณ์ที่มีคุณภาพตรงตามความต้องการของลูกค้า

2.  เน้นคุณภาพตามที่ลูกค้ากำหนดอย่างมั่นคง

3.  ต้องติดตามคุณภาพ ก่อนที่จะทำการส่งมอบให้ลูกค้า

4.  ต้องส่งมอบผลิตภัณฑ์ให้ได้ตามหมายกำหนดของลูกค้า

การจัดหาวัตถุดิบที่ใช้ในการผลิต

  ลักษณะของวัตถุดิบ

วัตถุดิบหลัก คือ เส้นด้ายประเภทต่างๆ เช่น ไนล่อน, คอทท่อน, อะคริลิค, อะคริลิคคอทท่อน,
อะคริลิคไนล่อน, อะคริลิควูล, วูล เป็นต้น

  แหล่งที่มาของวัตถุดิบและจำนวนผู้จำหน่าย

วัตถุดิบทั้งหมดซื้อจากผู้ผลิตภายในประเทศ ซึ่งมีจำนวนหลายราย โดยพิจารณาจากคุณภาพ และ

ราคาที่เหมาะสม วัตถุดิบบางอย่างต้องนำไปผ่านกรรมวีธีอีกขั้น จึงจะนำมาใช้ได้ เช่น การปั่น,
การตีเกลียว

โดยมีบริษัทย่อย เป็นผู้ดำเนินการ ผู้จำหน่ายวัตถุดิบในประเทศที่บริษัทเลือกติดต่อ มีจำนวน 10
กว่าราย เป็นผู้จำหน่ายรายใหญ่ 3 ราย โดยจำนวน 2 ราย มียอดซื้อร้อยละ 26 และ ร้อยละ 23
ของยอดซื้อรวม มีความสัมพันธ์ กับบริษัทในฐานะบริษัทคู่ค้าที่ติดต่อค้าขายกันมานาน วัตถุดิบมีคุณภาพดี
เป็นที่ยอมรับของลูกค้าทั้งในและต่าง

ประเทศ และอีกราย คือบริษัทย่อย มียอดซื้อร้อยละ 13 ของยอดซื้อรวม
สามารถผลิตวัตถุดิบให้แก่บริษัทได้ตามจำนวนที่ต้องการ ภายในระยะเวลาที่กำหนด

สภาพปัญหาของวัตถุดิบและการใช้วัสดุทดแทน

บริษัทเริ่มประสบกับปัญหาการขาดแคลนเส้นด้ายที่ทำจากฝ้าย ซึ่งเป็นปัญหาของผู้ผลิตทุกรายในขณะนี้
แต่คาดว่าจะคลี่คลายลงได้ในที่สุด โดยที่ลูกค้าจะปรับตัวกับราคาสินค้าที่สูงขึ้นมาได้
เพราะผู้ผลิตทุกรายต้องปรับขึ้นราคาสินค้าเหมือนกัน การใช้วัตถุดิบจากใยสังเคราะห์อื่นมาทดแทน
ขึ้นอยู่กับความต้องการของลูกค้า เพราะลูกค้าเป็นผู้กำหนดคุณสมบัติของวัตถุดิบที่ใช้ผลิต
ด้านการส่งมอบวัตถุดิบ ไม่มีปัญหาใดๆ แต่ในช่วงนี้ ต้องใช้ระยะเวลาในการสั่งซื้อนานขึ้นกว่าปกติ

การเก็บรักษาวัตถุดิบ มีสถานที่สำหรับเก็บวัตถุดิบอย่างเพียงพอ เนื่องจากวัตถุดิบเป็นเส้นด้าย
การดูแลรักษาจึงไม่ยาก เพียงเก็บไว้ในอุณหภูมิ และความชื้นที่เหมาะสม
ก็ทำให้วัตถุดิบคงคุณภาพเช่นเดิม อีกทั้ง บริษัทไม่กักตุนวัตถุดิบ จึงทำให้ไม่มีปัญหาในด้านนี้

(ข) ผลกระทบจากกระบวนการผลิตต่อสิ่งแวดล้อม และการแก้ไข

ขั้นตอนการผลิตที่มีผลกระทบต่อสิ่งแวดล้อม

1. แผนกบอยเลอร์ มีการปล่อยควันที่เกิดจากการเผาไหม้

วิธีการควบคุม โดยการใช้น้ำมันเตาเกรด A ซึ่งมีซัลเฟอร์ไดออกไซด์ เพียง 2 %
มีการติดตั้งเครื่องดักเขม่า (Wet Scrubber) เพื่อกรองอากาศอีกชั้น
และมีการตรวจสอบการเผาไหม้ โดยให้บริษัทที่รัฐบาลรับรองเข้ามาทำการตรวจวัดค่าทุกเดือน
ตั้งแต่บริษัทเปลี่ยนเชื้อเพลิง จากน้ำมันเตา มาใช้แก๊สหุงต้ม(LPG)แทน
ทำให้ลดผลกระทบต่อสิ่งแวดล้อม เพราะไม่ก่อให้เกิดเขม่าจากการเผาไหม้
และประหยัดต้นทุนเชื้อเพลิง ไม่เสี่ยงกับความผันผวนของราคาน้ำมัน

2. แผนกดายอิ้ง ปล่อยน้ำเสีย จากการฟอกย้อม

วิธีการควบคุม ทางโรงงานได้ทำการบำบัดน้ำเสียโดยใช้ระบบตกตะกอนเร่ง
และว่าจ้างบริษัทไฮโดรทรีท จำกัด นำน้ำไปวิเคราะห์ทุกเดือน
เพื่อดูว่าค่าการบำบัดได้มาตรฐานหรือไม่
ซึ่งทางโรงงานต้องทำการแก้ไขจนกว่าจะได้ค่ามาตรฐานจึงปล่อยทิ้ง ทั้งนี้
ต้องรายงานผลการวิเคราะห์ต่อฝ่ายสิ่งแวดล้อมเขตด้วยและเพื่อลดผลกระทบต่อสิ่งแวดล้อม
บริษัทมีนโยบายซื้อวัตถุดิบสำเร็จรูป แทนการฟอกย้อมเอง ปัจจุบันการฟอกย้อมลดลงมาก
คงเหลือไว้เฉพาะส่วนที่จำเป็นเท่านั้น

หน่วยงานของรัฐที่เข้ามาควบคุมดูแล

- กรมโรงงาน กระทรวงอุตสาหกรรม

- กองสิ่งแวดล้อม กระทรวงวิทยาศาสตร์

บริษัทให้ความสำคัญต่อผลกระทบที่อาจเกิดขึ้นกับสิ่งแวดล้อมเป็นอย่างยิ่ง
จึงปฏิบัติตามวิธีการควบคุมอย่างเคร่งครัด ตลอดระยะเวลา 3 ปีที่ผ่านมา
บริษัทไม่มีประวัติการทำผิด หรือข้อพิพาท หรือถูกฟ้องร้องเกี่ยวกับสิ่งแวดล้อม